95/453/EY: Komission päätös, tehty 23 päivänä lokakuuta 1995, Korean tasavallasta peräisin olevien elävien simpukoiden, piikkinahkaisten, vaippaeläinten ja merikotiloiden erityisistä tuontiedellytyksistä (ETA:n kannalta merkityksellinen teksti)



Virallinen lehti nro L 264 , 07/11/1995 s. 0035 - 0036



KOMISSION PÄÄTÖS, tehty 23 päivänä lokakuuta 1995, Korean tasavallasta peräisin olevien elävien simpukoiden, piikkinahkaisten, vaippaeläinten ja merikotiloiden erityisistä tuontiedellytyksistä (ETA:n kannalta merkityksellinen teksti) (95/453/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 3 kohdan b alakohdan, sekä katsoo, että Korean tasavallan lainsäädännössä annetaan "Ministry of Agriculture, Forestry and Fisheries - National Fisheries Administration - National Fishery Products Inspection Station (NFPIS)" -viranomaiselle vastuu elävien simpukoiden, piikkinahkaisten, vaippaeläinten ja merikotiloiden terveystarkastuksesta sekä niiden tuotannon hygienia- ja terveysolosuhteiden valvonnasta; samassa lainsäädännössä annetaan NFPIS:lle toimivalta sallia tai kieltää simpukoiden, piikkinahkaisten, vaippaeläinten ja merikotiloiden pyynti tietyillä alueilla, NFPIS:n ja sen laboratorioiden organisaatio pystyy tehokkaasti tarkastamaan voimassa olevan lainsäädännön soveltamisen, Korean tasavallan toimivaltaiset viranomaiset ovat sitoutuneet toimittamaan säännöllisesti ja viipymättä komissiolle tiedot pyyntialueilla olevasta myrkkyjä sisältävästä planktonista, Korean tasavallan toimivaltaiset viranomaiset ovat virallisesti antaneet takeet direktiivin 91/492/ETY liitteessä olevassa V luvussa esitettyjen sääntöjen noudattamisesta sekä mainitussa direktiivissä tuotanto- ja uudelleensijoitusalueiden luokittelulle, lähettämöiden hyväksymiselle sekä kansanterveyttä koskeville tarkastuksille ja tuotannon valvonnalle säädettyjä vaatimuksia vastaavien vaatimusten noudattamisesta; erityisesti kaikista mahdollisista pyyntialueiden muutoksista on ilmoitettava yhteisölle, Korean tasavalta voi olla niiden kolmansien maiden luettelossa, jotka täyttävät direktiivin 91/492/ETY 9 artiklan 3 kohdan a alakohdassa tarkoitetut vastaavuusedellytykset, Korean tasavalta haluaa viedä yhteisöön jäädytettyjä tai jalostettuja eläviä simpukoita, piikkinahkaisia, vaippaeläimiä ja merikotiloita, tämän vuoksi on tärkeätä määrittää direktiivin 91/492/ETY 9 artiklan 3 kohdan b alakohdan ii alakohdan mukaisesti tuotantoalueet, joilla eläviä simpukoita, piikkinahkaisia, vaippaeläimiä tai merikotiloita voidaan pyytää ja joilta niitä voidaan viedä yhteisöön, tuonnin erityisiä edellytyksiä sovelletaan rajoittamatta eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisesti tehtyjen päätösten soveltamista, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla "Ministry of Agriculture, Forestry and Fisheries - National Fisheries Administration - National Fishery Products Inspection Station (NFPIS)" on Korean tasavallan toimivaltainen viranomainen, joka tarkistaa ja varmentaa, että elävät simpukat, piikkinahkaiset, vaippaeläimet ja merikotilot ovat direktiivin 91/492/ETY vaatimusten mukaisia. 2 artikla Korean tasavallasta peräisin olevien, ihmisravinnoksi tarkoitettujen elävien simpukoiden, piikkinahkaisten, vaippaeläinten ja merikotiloiden on oltava lähtöisin liitteessä mainitulta sallitulta tuotantoalueelta. 3 artikla Tämä päätös on osoitettu kaikille jäsenvaltioille. Tehty Brysselissä 23 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 268, 24.9.1991, s. 1 (2) EYVL N:o L 46, 19.2.1991, s. 1 LIITE TUOTANTOALUEET, JOTKA TÄYTTÄVÄT DIREKTIIVIN 91/492/ETY LIITTEESSÄ OLEVAN I LUVUN 1 KOHDAN a ALAKOHDASSA VAHVISTETUT EDELLYTYKSET >TAULUKON PAIKKA>